Uus Aasta nõuab uusi ohvreid – 2016 aasta esimeseks päevaks on siin blogis ilmunud 247 postitust, seda kolme ja poole aasta jooksul. Tänavune aasta tähendab kindlasti postituste kahekordistumist, sest on blogimisvõistlus aktiivselt käimas ning meid on finaali jäänud kaks. Kui me vapralt märtsi lõpuni vastu peame, siis muutub postituste ilmusmissagedus igapäevaseks. Tõotab põnev aasta algus tulla!
Kui ma blogi alustasin üritasin ma kõiki nimesid ja tegevuskohti muuta, ent aja möödudes on need muutunud meie täiesti igapäevasteks nimedeks. Põhjuseid mitu, ent kindlasti peamiselt see, et nende nimede ja kohtade koodide mäletamine on keeruline. Aga mida varjata?
Kindlasti saab olema juttu paljudel teemadel – hetkel julgen lubada järmiseid teemasid: kirjandus (raamatute muljed, lisaks ka raamatuklubi väliseid lugemisi), teater, kino, muusika, sport (golf, jalgpall, rattasõit, jooksmine…) klubi (FCB ehk FC Bøgeskov) ning reisimine (nii kodumaal kui ka välismaal)…ja palju muud.
Minust: armastan kirjutada! Aastaid! Noor ja elav naisterahvas!
Üldiselt on mul raske endast kirjutada ning ennast üles haipida, seega, kel küsimusi, kirjutage:-) firstname.lastname@example.org
UPDATED 01.01.2016